Venemaa sisemajanduse kogutoodang on maailmas üheteistkümnendal kohal, jäädes maha Itaaliast ja Brasiiliast. Kõik varjuküljed, mida kommunismist vabanemine Venemaast lääne pool on kaasa toonud, on Moskva impeeriumis hullemad - aga ilma et selle hinna eest oleks majanduse tervenemist ette näidata. Meeste keskmine eluiga on langenud 58 aastale. Majanduse struktuur on sama viltu kui Saudi Araabial. Siselennuühendusist on järel veerand ja mõnigi  keskus, kus pole teid, on isoleeritud.Ka naftatoodang hakkab peatselt langema. Niimoodi impeeriumi ei hoia. Eriti mitte siis, kui aur läheb laienemisele. Aga vanu tanke on, ja tuumarakette kah.